José Clemente Maurer

José Clemente Maurer (født 13. mars 1900 i Püttlingen i Rheinland i keiserdømmet Tyskland, død 27. juli 1990 i Sucre i Bolivia) var en av den katolske kirkes kardinaler, og erkebiskop av Sucre i Bolivia 1951–1983.

Liv og virke
Bakgrunn
Josef Klemens Maurer ble født i Püttlingen og ble medlem av Den Allerhelligste Forløsers kongregasjon, bedre kjent som redemptoristene, den 10. september 1921.

Prest
Etter å ha studert i Sveits og i Luxembourg ble han ordinert til prest den 19. september 1925. Deretter utførte han misjonsarbeid blant bolivianske indianere, og tjente som overordnet for redemptoristenes residens i La Paz fra 1926 til 1947, da han ble viseprovinsial for sin kongregasjon for Sør-Amerika.

Opprinnelig tok Maurers misjon ham rundt til fots og på hesteryggen, og i senere år med jeep eller fly.

Hjelpebiskop i La Paz
Den 1. mars 1950 ble Maurer utnevnt til hjelpebiskop i La Paz og titulærbiskop av Cea av pave Pius XII. Han mottok sin bispevielsen den 16. april etter av kardinal Adeodato Giovanni Piazza O.C.D., med kurieerkebiskop Francesco Beretti og biskop Augusto Sieffert C.SS.R., emeritus av La Paz, som medkonsekrerende.

Erkebiskop av Sucre
Maurer ble elevert til erkebiskop av Sucre den 27. oktober 1951 og deltok i Det andre Vatikankonsil fra 1962 til 1965.

I Bolivia var Maurers primære bekymring urbefolkningen - indianerne. Alle landets presidenter siden tidlig på 1950-tallet søkte kardinal Maurers mekling i krisesituasjoner. Kardinalen opprettholdt avstand fra myndighetene, og bevarte dermed respekten til vanlige folk. Kardinal Maurer grunnla et boligprosjekt i Sucre, som bærer hans navn som Fundación Cardenal Maurer, og fremmet sosialboliger for fattige. Fra 1971 til 1989 bygde prosjektet 263 eneboliger for urbefolkningen.

Kardinal
Pave Paul VI utnevnte ham til kardinalprest av Ss. Redentore e S. Alfonso in Via Merulana i konsistoriet den 26. juni 1967. Maurer var den første kardinalen fra Bolivia. Han var en av kardinalvelgrene som deltok i konklavene i august og oktober 1978, som valgte henholdsvis pave Johannes Paul I og Johannes Paul II. 

Kardinal Maurer fratrådte sin stilling som erkebiskop den 30. november 1983 etter 29 års tjeneste.

Kardinalen døde i Sucre, 90 år gammel, den 27. juli 1990. Han er gravlagt i metropolitankatedralen der.

 Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1827
 Kardinal Alessandro Franchi (1819-1878) *1873
 Kardinal Giovanni Simeoni (1816-1892) *1875
 Kardinal Antonio Agliardi (1832-1915) *1896
 Kardinal Basilio Pompilj (1858-1931) *1911 
 Kardinal Adeodato Giovanni Piazza (1884-1957) *1930 
 Kardinal José Clemente Maurer (1900-1990) *1050www.catholic-hierarchy.org maurerj, lest 5. januar 2021

 Referanser 

 Eksterne lenker 
 Biografi på The Cardinals of the Holy Roman Church

Kategori:Bolivianske kardinaler
Kategori:Tyske kardinaler
Kategori:Ikkebolivianske katolske biskoper i Bolivia
Kategori:Tyske katolske biskoper
Kategori:Tyske katolske biskoper utenfor hjemlandet
Kategori:Linjen Rebiba
Kategori:Redemptorister
Kategori:Personer fra Püttlingen

Kategori:Deltakere på Andre Vatikankonsil
Kategori:Katolske misjonærer
Kategori:Tyske misjonærer
Kategori:Misjonærer i Bolivia